રાષ્ટ્ર્રીય અધ્યક્ષશ્રી અમિતભાઇ શાહના અધ્યક્ષ સ્થાને મળેલ બેઠકમાં મુખ્યમંત્રી વિજયભાઇ રુપાણી, પ્રદેશ પ્રમુખશ્રી જીતુભાઇ વાઘાણી, નાયબ મુખ્યમંત્રીશ્રી નીતિનભાઇ પટેલ, રાષ્ટ્રીય ઉપાધ્યક્ષશ્રી પુરુષોત્તમ રુપાલા સહિત મુખ્ય આગેવાનો ઉપસ્થિત હતા. આ બેઠકામાં નક્કી થયા મુજબ ભાજપનો દરેક કાર્યકર્તા સૈનિકોના સમ્માન માટે દિવાળીના દિવસે એક દિપક પ્રગટાવશે. આપણે પોતાના પરિવારની સાથે આનંદ, ઉત્સાહ, સુરક્ષિત દિવાળી ઉજવીએ છીએ. જ્યારે દેશના સૈનિકો આપણા સહુની સુરક્ષા માટે, માતૃભૂમિની સુરક્ષા માટે સરહદ ઉપર દિવસ રાત જાગે છે અને દુશ્મનો સામે લડે છે. ત્યારે દિવાળીના દિવસે ભાજપના દરેક કાર્યકર્તા દેશના સૈનિકોના માન-સમ્માનમાં એક દીપક પ્રગટાવશે અને આ દિવાળી ભારત માતા કી જય, વંદે માતરમ, જયહિંદના સૂત્રો સાથે માતૃભૂમિની સુરક્ષા માટે સમર્પિત એવા સૈનિકોની યાદ, માન-સમ્માનમાં અને ગૌરવ માટે ઉજવશે.